ICN มือทอง! คว้า 3 งานใหม่มูลค่ากว่า 130 ลบ.
ICN ลงนามในสัญญาจ้าง 3 โครงการใหม่ มูลค่างานรวม 131.54 ลบ. โดยเป็นงานบำรุงรักษาอุปกรณ์ในพื้นที่ชายขอบโซน C+
ICN ลงนามในสัญญาจ้าง 3 โครงการใหม่ มูลค่างานรวม 131.54 ลบ. โดยเป็นงานบำรุงรักษาอุปกรณ์ในพื้นที่ชายขอบโซน C+
31 ม.ค. 2565

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยว่า บริษัทได้ลงนามในสัญญาเมื่อวันที่ 25 ม.ค.65 สำหรับสัญญาจ้างขยายระบบ DEA รองรับลูกค้า NT1 Roaming ณ ชุมสายกรุงเกษม และชุมสายพระโขนง มูลค่า 36,492,350 (รวมภาษีมูลค่าเพิ่ม โดยมีระยะเวลาดำเนินงานให้แล้วเสร็จภายใน 240 วันนับจากวันที่ลงนามในสัญญา และรับประกัน 1 ปี
นอกจากนี้ บริษัทได้ร่วมกับบริษัท แนท คอนเซาท์ติ้ง จำกัด ในนาม “กิจการค้าร่วมไอเอ็น” ได้ลงนามในสัญญาเมื่อวันที่ 27 ม.ค.65 กับ บริษัท โทรคมนาคมแห่งชาติ จำกัด (NT) ได้แก่
1.สัญญาจ้างงานบำรุงรักษาอุปกรณ์ในโครงการจัดให้มีสัญญาณโทรศัพท์เคลื่อนที่และบริการอินเทอร์เน็ตความเร็วสูงในพื้นที่ชายขอบ (Zone C+) กลุ่มที่ 1 (ภาคเหนือ 1) ส่วนที่ 2 การจัดให้มีบริการสัญญาณโทรศัพท์เคลื่อนที่ (Mobile Service) และกลุ่มที่ 2 (ภาคเหนือ 2) และ กลุ่มที่ 3 (ภาคตะวันออกเฉียงเหนือ) ส่วนที่ 2 การจัดให้มีบริการอินเทอร์เน็ตความเร็วสูง (Broadband internet Service) เพื่อให้บริการแก่สำนักงานคณะกรรมการกิจการกระจายเสียง กิจการโทรทัศน์ละกิจการโทรคมนาคมแห่งชาติ (กสทช.) มูลค่า 78,638,580 บาท (รวมภาษีมูลค่าเพิ่ม) โดย ICN มีสัดส่วนมูลค่าเท่ากับ 55,694,456.10 บาท (รวมภาษีมูลค่าเพิ่ม) คิดเป็นสัดส่วน 71.17% ของมูลค่าโครงการ กำหนดแล้วเสร็จภายใน 1 ปี
2.สัญญาจ้างงานบำรุงรักษาเครือข่ายเคเบิลใยแก้วนำแสง บริการอินเทอร์เน็ตความเร็วสูงในพื้นที่ชายขอบ หมู่บ้านพื้นที่ชายขอบ (Zone C+) กลุ่มที่ 2 (ภาคเหนือ 2) และ กลุ่มที่ 3 (ภาคตะวันออกเฉียงเหนือ) เพื่อให้บริการแก่ กสทช. มูลค่า 62,049,300 บาท (รวมภาษีมูลค่าเพิ่ม) โดย ICN มีสัดส่วนมูลค่าเท่ากับ 39,349,597.75 บาท (รวมภาษีมูลค่าเพิ่ม) คิดเป็นสัดส่วน 63.42% ของมูลค่าโครงการ กำหนดแล้วเสร็จภายใน 1 ปี